En ur dennañ splet eus e statud a bennenseller ar Monumantoù istorel e weladennas Prosper Mérimée an aspadennoù e 1835 ha dont a reas a-benn da rummañ ar chastell war gentañ listenn ar Monumantoù istorel. Pa zeuas Departamant ar Mor-Bihan da vezañ perchenn war Susinioù e 1965 e oa tost da gouezhañ ur rann vras eus an uhelderioù, dre ma oa bet dilezet al lech pell oa. Adal e brenidigezh e krogas an Departamant an oberiadennoù reneveziñ kentañ war-lerch goulenn Kengor uhel ar Monumantoù istorel do ober.